דודג' סדרה D8

**דודג' סדרה D8** (באנגלית : **Dodge Serie D8**) - היא מכונית משפחתית אשר נבנתה במספר תצורות כולל תצורה של אמבולנס, מתוצרת חטיבת דודג' בקונצרן המכוניות האמריקאי קרייזלר אשר יוצרה בארצות הברית במספר תצורות בין השנים 1938–1937

## היסטוריה

חברת דודג' נוסדה בשנת 1900 על ידי האחים ג'ון פראנסיס דודג' והוראס אלגין דודג' בדטרויט שבמישיגן. בימיה הראשונים יצרה החברה חלקי מנוע ושלדה עבור תעשיית הרכב המתפתחת בעיר, בעיקר עבור החברות אולדסמוביל ופורד. למרות ההצלחה המסחרית שאפו האחים לייצר מכוניות משלהם. שאיפה זו התממשה לראשונה במכונית הראשונה, "דודג' דגם 30" (Dodge Model 30), ששיווקו ב-1915 כמתחרה יוקרתית יותר לדגם פורד מודל T הנפוץ. דגם 30 כלל כמה חידושים לאותה עת - גוף עשוי כולו פלדה, תיבת הילוכים חדשנית, ומערכת חשמל בת 12 וולט. תיבת ההילוכים והמנוע היו טובים מאלה של פורד T
(35 כוחות סוס לעומת 20).
בזכות איכות החלפים שייצרו ומעלותיה של המכונית היא הגיעה למקום שני במכירות הרכב בארצות הברית ב-1916.
באותה שנה השתמש הצבא האמריקני בהצלחה בדגם 30 בפעילותו המבצעית כנגד המהפכן המקסיקני פנצ'ו וייה.
בינואר 1920 הלך לעולמו ג'ון דודג' ובדצמבר אותה שנה נפטר גם הוראס דודג'. אלמנות השניים המשיכו בניהול החברה. דגם 30 שונה קלות ושווק כ"סדרת 116" (Series 116) אולם החברה ירדה למקום החמישי מכירות בארצות הברית ב-1925. באותה שנה מכרו אלמנות המייסדים את החברה ל-קבוצת משקיעים, שהחליטה, בעקבות ירידה נוספת במכירות (מקום שביעי ב-1927) למכור את דודג' ליצרן מכוניות אחר.
בשנת 1928 רכש קונצרן קרייזלר את חברת דודג' ומבחר הדגמים המיוצר ירד ל-13 בשתי קטגוריות (מ-19 דגמים בשלוש קטגוריות).

## "דודג' סדרה D8"
"דודג' סדרה D8" צוידה במנוע שישה צילינדרים בטור בעל 3,569 סמ"ק, שפיתח הספק של 87 כ"ס. יחידת הכוח הייתה קדמית ואילו הכונן היה אחורי. תיבת ההילוכים הייתה בעלת שלושה הילוכים ואילו המצמד היה יבש עם צלחת אחת. תיבת הילוכים חצי אוטומטית הוצעה כאופציה.

המכונית הוצעה בגרסאות: סדאן, קופה, קבריולה ולימוזינה. הדגם היה זמין בשני בסיסי גלגלים, 3,353 מ"מ עבור מכונית הסדאן עם שבעה המושבים, גרסאות הלימוזינה והקבריולה עם 5 מושבים, ובסיס גלגלים של 2,921 מ"מ לכל הגרסאות האחרות.

המכוניות הועברו ללקוח גם באמצעות שלדה חשופה, ללא גוף הרכב, כך שהקונה יוכל להשלים אותן.

"דודג' סדרה D8" יצאה מהייצור באוקטובר 1938.

## גלריה

קובץ:Dodge D8 (1938) at the Autotron, dutch licence registration 66-TZ-43 p7.JPG | "דודג' סדרה D8"
קובץ:Dodge D8 (1938) at the Autotron, dutch licence registration 66-TZ-43 p6.JPG | "דודג' סדרה D8"
קובץ:Dodge D8 (1938) at the Autotron, dutch licence registration 66-TZ-43 p1.JPG | "דודג' סדרה D8"
קובץ:Dodge D8 Royal Touring Sedan 1938.jpg| "דודג' סדרה D8", שנת 1938
קובץ:Dodge D8 (1938) at the Autotron, dutch licence registration 66-TZ-43 p9.JPG | לוגו "דודג' סדרה D8", שנת 1938
קובץ:1938 Dodge D8 (39888524555).jpg | "דודג' סדרה D8" - קופה
קובץ:1938 Dodge Convertible Sedan.JPG | "דודג' סדרה D8", שנת 1938 - קבריולה
קובץ:1938 Dodge Convertible Sedan rear.JPG | "דודג' סדרה D8", שנת 1938 - קבריולה



קובץ:1938 Dodge D8 ambulance (5344101181).jpg | "דודג' סדרה D8", שנת 1938 - אמבולנס
קובץ:1938 Dodge D8 ambulance (14867187736).jpg | "דודג' סדרה D8", שנת 1938 - אמבולנס
קובץ:1938 Dodge D8 ambulance (14867184076).jpg | "דודג' סדרה D8", שנת 1938 - אמבולנס


## ראו גם
* דודג'
* דודג' סדרה DH

## קישורים חיצוניים

* 

## הערות שוליים

קטגוריה:מכוניות משפחתיות
קטגוריה:מכוניות קבריולה
קטגוריה:מכוניות קופה
קטגוריה:דגמי מכוניות שהושקו ב-1937
סדרה D8
קטגוריה:מכוניות אמריקאיות